കൂട്ടിക്കല് പഞ്ചായത്തില് രണ്ടിടങ്ങളില് ഉരുള് പൊട്ടിയെന്ന് മന്ത്രി വി എന് വാസവന് വ്യക്തമാക്കി കൂട്ടിക്കല് പഞ്ചായത്തില് രണ്ടിടങ്ങളില് ഉരുള് പൊട്ടിയെന്ന് മന്ത്രി വി എന് വാസവന് വ്യക്തമാക്കി. മൂന്ന് പേരുടെ മൃതദേഹം കണ്ടെത്തിയിട്ടുണ്ട്. ക്ലാരമ്മ ജോസഫ്65, സിനി35 മകള് സോന10 എന്നിവരാണ് മരിച്ചത്. കൂടാതെ ഇടുക്കി കൊക്കയാറില് ഉരുള്പൊട്ടലില് മൂന്ന് വീടുകള് ഒലിച്ചുപോയി. മൂന്ന് പേരെയാണ് കാണാതായത്. ഇവിടെ രക്ഷാപ്രവര്ത്തനം പുരോഗമിക്കുകയാണെന്ന് മന്ത്രി വി എന് വാസവന് പറഞ്ഞു. ഇതേ കുടുംബത്തിലെ മൂന്ന് പേരെക്കൂടി കാണാതായിട്ടുണ്ട്. കാണാതായവര്ക്കുള്ള തെരച്ചില് തുടരുകയാണ്. 12 പേരെയാണ് നിലവില് കാണാതായിരിക്കുന്നതെന്ന് മന്ത്രി വ്യക്തമാക്കി. രക്ഷാപ്രവര്ത്തനത്തിനായി എയര് ലിഫ്റ്റിംഗിനുള്ള സംഘം ഉടനെത്തുമെന്ന് മന്ത്രി അറിയിച്ചു. അതേസമയം കോട്ടയത്തെ കാലാവസ്ഥ മോശമായതിനാല് വ്യോമസേന പുറപ്പെട്ടിട്ടില്ലെന്നും കോയമ്ബത്തൂരിലെ സുലൂര് വ്യോമസേന ആസ്ഥാനത്ത് സജ്ജമായി നില്ക്കുകയാണെന്നും മന്ത്രി അറിയിച്ചു.The post കൂട്ടിക്കല് പഞ്ചായത്തില് രണ്ടിടങ്ങളില് ഉരുള് പൊട്ടിയെന്ന് മന്ത്രി വി എന് വാസവന് വ്യക്തമാക്കി first appeared on MalayalamExpressOnline.